Festivo-etkokonsertti: EVA-trio
2024-08-02 18:00 - 19:00 (Europe/Moscow) | Spärrin piha, Kuninkaankatu 10, Rauma, 26100, Suomi
EVA-trio: Laulu on iloni!

Ruislinnun laulu korvissani, tähkäpäiden päällä täysi kuu; kesä-yön on onni omanani, kaskisavuun laaksot verhouu.

Suomalaisten kauneimmat laulut Rajaton-yhtyeen Essi Wuorelan tähdittämän EVA-trion esittäminä Vanhan Rauman sydämessä kesätaivaan alla!
Essi Wuorelan, laulu
Anna-Karin Korhonen, kantele
Vesa Norilo, sello

Liput 15€
HUOM! Rauma Festivon etkokonsertin liput ainoastaan Kuninkaankadun kumppaneiltamme:

Laulaja Essi Wuorelan, kantelisti Anna-Karin Korhosen ja sellisti Vesa Norilon muodostama EVA-trio aloitti yhteistyönsä 15 vuotta sitten. Trion esikoisalbumi Ensimmäiset seikkailut (2013) oli useita viikkoja Suomen virallisella albumilistalla ja sai myös Emma-ehdokkuuden. Toinen albumi Hauras jää julkaistiin vuonna 2020. EVA-trio on tehnyt kiertueet Saksassa ja Kanadassa sekä konsertoinut Suomessa useilla festivaaleilla.

Festivo-etkot
2024-08-05 19:00 | Spärrin piha, Kuninkaankatu 10, Rauma, 26100, Suomi
Perinteisillä Festivo-etkoilla Vanhan Rauman sydämessä tutustutaan viikon taiteilijoihin, kuullaan yllätysesityksiä ja nautitaan yhteistyökumppanimme tarjoamia virvokkeita! Sään salliessa sisäpihalla, sateen sattuessa Silmäoptikot Palmun tiloissa.
Etkoilla myynnissä liput kaikkiin viikon konsertteihin ja myös käsiohjelma.
Vapaa pääsy
Festivo-etkojen kumppanina Silmäoptikot Palmu

Rauma Festivo: Kahvilakonsertti I
2024-08-06 16:00 | Cafe Sali, Kuninkaankatu 22, Rauma, 26100, Suomi
Välkkyvän veden ja tuoksuvan maan ympärille kasvava liedkonsertti avaa Rauma Festivon kahvilakonserttisarjan! Turun konservatoriossa opiskelevat laulaja Lotta Peltola ja pianisti Antti Kujari ovat toimineet lied-duona kolme vuotta, ja he tuovat ohjelmistossaan esiin 1900-luvun alussa marginaaliin jääneitä lauluja.
Konserttiin on vapaa pääsy.
Ohjelma
Jean Sibelius (1865–1957): Näcken op. 57 nro 8 (E. Josephson)
Johannes Brahms (1833–1897): Meerfahrt op. 96 nro 4 (H. Heine)
Lili Boulanger (1893–1918): Le retour (G. Delaquys)
Gösta Nystroem (1890–1966): Ute i skären (E. Lindqvist)
Maurice Karkoff (1927–2013): Skogssjön (E. Södergran)
Rebecca Clarke (1886–1979): Lethe (E. St. Vincent Millay)
Robert Schumann (1810–1856): In der fremde; Frühlingsnacht (J. von Eichendorff)
Max Reger (1873–1916): Es schläft ein stiller Garten op. 98 nro 4
(C. Hauptmann)
Antti Kujari (2002–): Kailas-lauluja op. 2 (U. Kailas)
Ture Rangström (1884–1947): En gammal dansrytm (B. Bergman)

Panu Savolainen & JPP
2024-08-06 19:00 - 20:15 | Pyhän Ristin kirkko, Luostarinkatu 1, Rauma, 26100, Suomi
Rauma Festivon Vuodenaikamme -teemaisen festivaalin avajaiskonsertti on soinnin ja svengin juhla! Ilmaisuvoimainen vibrafonisti Panu Savolainen yhdistää voimansa maamme legendaarisimman kansanmusiikkiyhtyeen, vuonna 1982 perustetun JPP:n kanssa. Unescon aineettoman kulttuuriperinnön luetteloon vuonna 2021 nostettu vuosisatainen kaustislainen viulunsoittoperinne ja lennokas jazzimprovisointi kohtaavat Unescon maailmanperintökohteen Vanhan Rauman sydämessä, fransiskaaniveljien yli 500 vuotta sitten rakentamassa Pyhän Ristin kirkossa.
Panu Savolaisen ja JPP:n jäsenten sävellyksistä sekä jazzlainakappaleista koostuvan konsertin tunnelmat vaihtelevat aina kaustislaisesta pelimanni-iloittelusta haikean koskettaviin balladeihin, nostattaen taatusti kuulijoiden suupielet hymyyn pitkäksi aikaa.
Kesto 75 minuuttia, ei väliaikaa.
Esiintyjät
Panu Savolainen, vibrafoni
Mauno Järvelä, viulu
Arto Järvelä, viulu
Tommi Pyykönen, viulu
Matti Mäkelä, viulu
Timo Myllykangas, basso
Timo Alakotila, harmoni
Liput 25 € / 15 €
Osta lippu

Tie lumen peitossa
2024-08-07 14:00 | Kulttuuritalo Poselli, Nortamonkatu 12, Rauma
Hangella säihkyy timantteja! Sellisti Senja Rummukainen tulkitsee virtuoosisen, ihmisten välistä luottamusta juhlivan Outi Tarkiaisen sooloteoksen, ja viulisti Tami Pohjola houkuttelee triangelin kanssaan duettoon Teppo Hauta-ahon leikkisän Kaamoskapriisin pariin. Latvialaisen Pēteris Vasksin Castillo Interior viululle ja sellolle on saanut innoituksensa 1500-luvulla vaikuttaneen mystikon ja nunnan Ávilan Teresan Sisäinen linna -teoksesta, jossa uskonkysymyksiä pohdiskelevaa sielua verrataan timantin muotoiseen linnaan. Siellä sisäkkäiset seitsemän huonetta kirkastuvat kohti keskuksen kaiken puhdistavaa valoa ulkopuolen pimeyden jäädessä taakse. Pohjoista valoa loistaa tanssitaiteilija Auri Ahola, joka luo lyömäsoittaja Jaska Lukkarisen kanssa uuden teoksen juuri tähän konserttiin.
Pēteris Vasks (1946-): Castillo Interior viululle ja sellolle
Outi Tarkiainen (1985-): Sanasi, kiveen uponneet sellolle (2011)
Franz Schubert (1797–1828): Gute Nacht Winterreise-sarjasta, sovitus jousikvartetille
Teppo Hauta-aho (1941–2021): Kaamoskapriisi – Duettino viululle ja triangelille (1997)
Matthew Whittall (1975-): Bright Ferment – Jousikvartetto nro 2
Auri Ahola & Jaska Lukkarinen: Duo
Esiintyjät:
Siljamari Heikinheimo & Tami Pohjola, viulu
Charlotta Westerback, alttoviulu
Senja Rummukainen, sello
Auri Ahola, tanssitaiteilija
Jaska Lukkarinen, lyömäsoittimet
Liput: 25 € / 15 €
Osta lippu

Rauma Festivo: Kahvilakonsertti II
2024-08-07 16:00 | Cafe Sali, Kuninkaankatu 22, Rauma, 26100, Suomi
Maailman luultavasti rakastetuin viulusonaatti – tule ottamaan selvää, oletko samaa mieltä César Franckin suosikkiteosta ylistävien kanssa! Vertaansa vailla olevat melodiat seuraavat toisiaan, ja lisäksi viulisti Aleksandra Gribanova ja pianisti Josefin Kavén tarjoilevat Franckin maannaisen Cécile Chaminaden viehättävän Bohémiennen.
Konserttiin on vapaa pääsy.
Ohjelma
César Franck (1822–1890): Sonaatti viululle ja pianolle A-duuri (1886)
Cécile Chaminade (1857–1944): Bohémienne sarjasta 3 Morceaux op. 31

Hymyilevä värisevä kesä
2024-08-07 19:00 - 20:30 | Kulttuuritalo Poselli, Nortamonkatu 12, Rauma
Elämän kauneimmat muistot kylpevät usein kesän valossa. Cecilia Damströmin pianotriossa kesän muistot ovat nuorten hauskanpitoa, oivaltavia tuokiokuvia ja kutkuttavia maisemia. Outi Tarkiainen tarkastelee elämän vuodenaikojen mukana kulkevaa rakkauden voimaa aviomiehelleen Lauri Salliselle omistamassa klarinettikvintetossa: ”Nuori rakkaus pyhitetään juhlallisesti, mutta viimeistään ruuhkavuosina monet liitot kompastuvat arjen kuorman alle. Ne, jotka selviävät syyskesän myrskyistä, joutuvat asemoimaan roolinsa uudelleen kodin hiljetessä. Sydäntalven päivinä alkaa hahmottua elämän rajallisuus.” Tuota rajallisuutta – ja myös Hermann Hessen runoksi sanottamaa, sulokkuuden ja aistillisuuden huumaksi puhkeavaa kevättä – kuvaavat Richard Straussin viimeiset laulut, joihin päättyi saksalaisen romantiikan kukoistuskausi.
Cecilia Damström (1988-): Summer Memories op. 42 pianotriolle (2015)
Outi Tarkiainen (1985-): The Seasons of Love (2023)
Richard Strauss (1864-1949): Vier letzte Lieder
Kesto 90 minuuttia. Konsertissa on väliaika.
Esiintyjät:
Mari Palo, sopraano
Salla Pynssi, piano
Lauri Sallinen, klarinetti
Tami Pohjola & Petteri Iivonen, viulu
Charlotta Westerback, alttoviulu
Senja Rummukainen, sello
Liput: 30 € / 15 €
Osta lippu

Carpe diem -yllätyskonsertit
2024-08-08 10:00 - 15:30 | Vanhan Rauman alue, Rauma, 26100
Tasatunnein soivat yllätyskonsertit ympäri vanhaa Raumaa kutsuvat tarttumaan hetkeen. Mitä kuullaan ja kuka on asialla – se selviää vasta paikan päällä.
Vapaa pääsy
klo 10 Sipola, Vanhankirkonkatu 20
klo 11 Aulén, Kuninkaankatu 36
klo 12 Poselli, Nortamonkatu 12
klo 13 Anttla / Vähämalminkatu 7
klo 14 Lella, Isopoikkikatu 24
klo 15 Sepän talo, Alfredinkatu 3
Carpe diem -kävely
Rauman oppaat ry:n kanssa yhteistyössä toteutettu kävelykierros vie Carpe diem -kohteesta toiseen. Matkalla kuullaan tietoa ja tarinoita Vanhasta Raumasta. Maksuttomaan kierrokseen voi osallistua liittymällä joukkoon silloin kun itselle sopii.

Elämäni kevät - Jukka Nykänen!
2024-08-08 19:00 - 21:00 | Rauma-sali, Satamakatu 26, Rauma, Suomi
Kun genrerajojen yli riemuiten loikkiva, säveltävä ja sovittava taituripianisti Jukka Nykänen saa festivaalin taiteelliselta johtajalta luvan soittaa yhtenä iltana kaiken mitä haluaa, seuraa sellainen elämän kevät, että väliin jättämistä ei suositella! Sopraano Mari Palo ja laulaja-näyttelijä Emilia Nyman sekä viulisti Siljamari Heikinheimo sekä sellisti Senja Rummukainen ovat mukana luomassa iltaa, joka ulottuu Merikannon Kesäillan valssista Les Misèrablesin tunnelmiin ja Schumannin liedeistä Piazzollan tangorytmeihin. Maestro Nykänen myös juontaa konsertin.
Gabriel Fauré: Allegro molto sonaatista viululle ja pianolle Nro.1 A-duuri op. 13
Antonio Vivaldi, sov. Jukka Nykänen: Vuodenajat
Robert Schumann: Widmung; Der Nussbaum; Die Lotosblume
Oskar Merikanto, sov. Jukka Nykänen: Kesäillan valssi pianotriolle
Claude-Michel Schönberg: I Dreamed A Dream; On my Own, musikaalista Les Misèrables
Giacomo Puccini, sov. Jukka Nykänen: La Bohème -sikermä pianotriolle
Jukka Nykänen (sanat Eppu Nuotio): Aina uudelleen; Halusin olla vapaa; Hulluja vuosia
Astor Piazzolla, sov. Jukka Nykänen: Piazzolla-sikermä
Konsertin kesto 2 tuntia, sisältää väliajan.
Esiintyjät:
Jukka Nykänen (piano ja juonto)
Mari Palo, Emilia Nyman (laulu)
Siljamari Heikinheimo (viulu)
Senja Rummukainen (sello)
Festivo-kööri
Liput: 35 € / 20 €
Osta lippu

Syksyn laulu
2024-08-09 14:00 - 15:10 | Kulttuuritalo Poselli, Nortamonkatu 12, Rauma
Mi ikävyys / mi hämäryys sieluni ympär / kuin syksy-iltanen autiol maall? Juhani Koiviston käsikirjoittamassa Syksyn laulussa kohtaavat kolme valovoimaista taiteilijaa: sopraano Mari Palo, näyttelijä Miiko Toiviainen ja pianisti Jukka Nykänen. Syksyä lauluissaan kuvaavat niin Madetoja, Kuula, Sibelius kuin Juice Leskinenkin; mukana ovat myös itseoikeutetusti Syyslaulu sekä Kuolleet lehdet. Musiikkiin limittyvät Aleksis Kiven, Eino Leinon, Saima Harmajan ja J. L. Runebergin syysrunot kulkevat haikeuden ja toivon täyttämiä polkuja.
Punertaa marjat pihlajain / kuin verta niissä ois / on kurkiaurat lentäneet / jo yli pääni pois.
Madetoja – Rellstab – Schubert – Kivi – Leskinen – Prevert – Virmajoki – Jauhiainen – Harmaja – Kuula – Runeberg – Sibelius – Kajanus – Tšaikovski – Leino – Tauro – Onerva
Kesto 70 minuuttia, ei väliaikaa
Esiintyjät:
Mari Palo, sopraano
Jukka Nykänen, piano
Miiko Toiviainen, lausunta
Liput: 30 € / 15 €
Osta lippu

Rauma Festivo: Kahvilakonsertti III
2024-08-09 16:00 | Cafe Sali, Kuninkaankatu 22, Rauma, 26100, Suomi
Prokofjevin komea sonaatti sellolle ja pianolle laulaa ylväästi ja hupailee tarttuvasti. Sellisti Rufus Långbacka ja pianisti Kaisa Kaartinen ovat valinneet mukaan myös norjalaisen Edvard Griegin musiikkia.
Konserttiin on vapaa pääsy.
Ohjelma
Sergei Prokofiev: Sellosonaatti C-duuri op. 119 (1949), osat I ja II
Edvard Grieg: Andante molto tranquillo op. 36

Vivaldin vuodenajat
2024-08-09 19:00 | Rauma-sali, Satamakatu 26, Rauma, Suomi
Antonio Vivaldin kolmesataa vuotta sitten virtuoosisin ottein maalaamat värikkäät pysäytyskuvat italialaisista vuodenajoista ovat tunnetuimpia korvamatoja viulukonserttojen joukossa. Tässä konsertissa ne saavat uudet kehykset, kun niin ikään jaettuja vuodenaikakokemuksia juhlivat meidän aikamme laulut kuullaan limittäin Vivaldin konserttojen kanssa Jukka Nylundin tätä kokonaisuutta varten tilattuina sovituksina. Tami Pohjolan säihkyvää viulismia säestävä festivaaliyhtye ja neljä teatterin yhdistämää laulaja-muusikkonäyttelijää tulkitsevat muun muassa klassikot Sommaren är kort ja You Must Believe in Spring.
Antonio Vivaldi (1678–1741): Konsertto nro 1 E-duuri RV 269 La Primavera (Kevät)
Kaj Chydenius (1939-2024), sov. Jukka Nylund: Oli huhtikuun ilta (Arvo Turtiainen)
Antonio Vivaldi: Konsertto nro 2 G-molli RV 315 L’estate (Kesä)
Tomas Ledin (1952–), sov. Jukka Nylund: Sommaren är kort
Antonio Vivaldi: Konsertto nro 3 F-duuri RV 293 L’autunno (Syksy)
Erna Tauro (1916–1993), sov. Jukka Nylund: Höstvisa (Tove Jansson)
Antonio Vivaldi: Konsertto nro 4 f-molli RV 297 L’inverno (Talvi)
Jukka Nylund: Fairy Snow
Esiintyjät:
Tami Pohjola, sooloviulu
Siljamari Heikinheimo, viulu
Ulriikka Heikinheimo, laulu & viulu
Charlotta Westerback, alttoviulu
Anni Elif, laulu & sello
Eero Ignatius, kontrabasso
Eveliina Kytömäki, cembalo
Anna Victoria Eriksson, laulu
Emilia Nyman, laulu
Liput: 35 € / 20 €
Osta lippu

Ruuhkavuosien vuodenajat
2024-08-10 10:30 | Rauma-sali, Satamakatu 26, Rauma, Suomi
Ruuhkavuodet menossa tai sitten ei, tähän konserttiin ovat tervetulleita ihan kaikki! Maailman kuuluisimmat klassisen musiikin kappaleet eli Vivaldin viulukonsertot nuoren virtuoosin Tami Pohjolan ja kahdeksanhenkisen festivaaliyhtyeen esittämän saavat seurakseen Anni Elifin, Anna Victoria Erikssonin, Emilia Nymanin ja Ulriikka Heikinheimon tulkintoina sarjan vähän uudempaa vuodenaikojen inspiroimaa musiikkia Syyslaulusta Sommaren är kortiin.
Rauma Festivo tarjoaa vapaan pääsyn konserttiin kaikille vuonna 2024 syntyneille vauvoille vanhempineen sekä elokuussa 2024 ekaluokan aloittaneille raumalaislapsille konserttiseuralaisineen. Ilmoittautumiset paikan varaamiseksi pyydetään osoitteeseen info@raumafestivo.fi. Lapsille tarjotaan konsertin ajaksi myös muuta ohjattua ohjelmaa, ja konserttia voi käydä kuuntelemassa myös pienemmissä erissä.
Esiintyjät:
Tami Pohjola, sooloviulu
Siljamari Heikinheimo, viulu
Ulriikka Heikinheimo, laulu & viulu
Charlotta Westerback, alttoviulu
Anni Elif, laulu & sello
Eero Ignatius, kontrabasso
Eveliina Kytömäki, cembalo
Anna Victoria Eriksson, laulu
Emilia Nyman, laulu
Liput: 10 € / 5 €
Perhelippu 1: 2 aikuista + 2–4 lasta 25 €
Perhelippu 2: 1 aikuinen + 2–4 lasta 15 €
Osta lippu

Rauma Festivo: Kahvilakonsertti IV
2024-08-10 16:00 | Cafe Sali, Kuninkaankatu 22, Rauma, 26100, Suomi
Aallot vyöryvät merenrantaan Rauma Festivon kahvilakonserttisarjan päättävässä Kuohuja-konsertissa. Kvartetti ILME on vuonna 2021 Tampereella perustettu jousikvartetti, jonka suunnittelemassa konsertissa Rautavaara kohtaa mm. ruotsalaista kansanmusiikkia.
Konserttiin on vapaa pääsy.
Ohjelma
Fredrik Sjölin: Shore
Caroline Shaw: Valencia
Einojuhani Rautavaara: Jousikvartetto nro 1
Ruotsalainen kansanlaulu: Vals efter Lasse i Lyby
Rune Tonsgaard Sørensen: Shine You No More
Kvartetti ILME
Maria Turunen, viulu
Ida Hoefft, viulu
Ammi Autere, alttoviulu
Eero Vahtola, sello

Kimppu sateenkaaria
2024-08-10 18:00 | Kulttuuritalo Poselli, Nortamonkatu 12, Rauma
Myrskyä seuraa lopulta aurinko, veden pinta tyyntyy ja sateenkaaret kuvastuvat siihen avaten sydämet kauneudellaan. Rauma Festivon päätöskonsertin runollinen kaari alkaa Sibeliuksen sävelin ja Shakespearen säkein Prosperon valtakunnassa, jossa näyttelijä Miiko Toiviainen sekä sellisti Senja Rummukainen ja pianisti Salla Pynssi pääsevät vuoropuheluun. Ranskalaisen säveltäjän Olivier Messiaenin sota päättyi vankileirille vuonna 1940. Vankien joukossa oli muitakin ammattimuusikoita, joille ikoninen Aikojen lopun kvartetto(Quatuor pour la fin du temps, 1941) syntyi. Säveltäjä siteeraa partituurissa Ilmestyskirjan enkeliä: ”Kuulen ja näen unissani järjestettyjä sointuja ja melodioita, tiettyjä värejä ja muotoja. […] Nämä tulimiekat, tämä sinisenoranssi laava, nämä yhtäkkiä syttyvät tähdet: siellä on kimppu, siellä ovat sateenkaaret!”
Jean Sibelius (1865–1957), sov. Jussi Jalas: Myrsky -sarja sellolle ja pianolle
Otteita Shakespearen näytelmästä Myrsky
Jaakko Kuusisto (1974–2022): Loisto viululle ja pianolle
Amy Beach (1867-1944): By the Still Waters op. 114 pianolle (3’)
Olivier Messiaen (1908-1992): Aikojen lopun kvartetto (Quatuor pour la fin du Temps)
Esiintyjät:
Lauri Sallinen, klarinetti
Tami Pohjola, viulu
Petteri Iivonen, viulu
Senja Rummukainen, sello
Salla Pynssi, piano
Miiko Toiviainen, lausunta
Liput: 30 € / 15 €
Osta lippu

Pillit soimaan
2024-08-11 18:00 | Pyhän Ristin kirkko, Luostarinkatu 1, Rauma, 26100, Suomi
Rauman seurakunnan ja Rauma Festivon konsertti festivaaliviikon päätteeksi kutsuu kuulemaan vuodenaikojen inspiroimaa musiikkia – satojen pillien voimin! Panhuilun ja urkujen kohtaaminen tapahtuu Vanhan Rauman sydämessä, fransiskaaniveljien 1500-luvulla rakentamassa Rauman Pyhän Ristin kirkossa.
Esiintyjät:
Stefan Stanciu, panhuilu
Saara Kukko, urut
Vapaa pääsy

Kaksi mestaria - Arttu Ollikaisen pianoresitaali
2024-10-06 16:00 - 17:00 | Kulttuuritalo Poselli, Nortamonkatu 12, Rauma
Pianisti Arttu Ollikainen sukeltaa Beethovenin monumentaalisen Hammerklavier-sonaatin universumiin ja täydentää ohjelman Chopinin ilotulituksella! Posellissa järjestettävään konserttiin on vapaa pääsy.
Ohjelma
Ludwig van Beethoven: Sonaatti B-duuri op. 106 ”Hammerklavier”
Frédéric Chopin: Barcarolle Fis-duuri op. 60; Scherzo nro 2 b-molli op. 31
Keväällä 2024 musiikin maisteriksi Sibelius-Akatemista valmistunut Arttu Ollikainen opiskeli enne yliopisto-opintojaan valtakunnallisessa Nuorten Pianoakatemiassa, jossa sai opetusta ja valmennusta Suomen johtavilta pianotaiteilijoilta ja pedagogeilta. Vuosina 2020-2021 Ollikainen kävi täydentämässä opintojaan Wienin Musiikin ja esittävien taiteiden yliopistossa professori Jan Jiracek von Arnimin luokalla. Vuonna 2022 hänet valittiin toisena suomalaisena mukaan kansainväliseen Maj Lind -kilpailuun.
Konsertin järjestää Arttu Ollikainen Suomen Kulttuurirahaston Satakunnan rahaston tuella yhteistyössä Rauman Konserttiyhdistyksen kanssa.
Tiedustelut info@raumafestivo.fi
Artun kuva: Jaakko Paarvala

Taide valtaa Tarvonsaaren
2025-02-01 13:00 | Tarvosaaren koulu, Lyseokatu 2, Rauma, 26100, Finland
Sydäntalvea valaisee Taide valtaa Tarvonsaaren -tapahtuma 31.1.-1.2.2025, jonka osana julkaisemme tämän vuoden Rauma Festivon teeman ja kurkistuksia ohjelmistoon. Lämpimästi tervetuloa Tarvonsaaren koulun juhlasaliin (Lyseokatu 2, 2. krs, pihan puolella myös hissi) lauantaina 1.2. klo 13!
Tapahtumaan on vapaa pääsy, toimintaansa esitteleviä tahoja on runsaasti koolla ja Kulttuurikahvila myy herkkuja Rauman Naisvoimistelijoiden tueksi.

Rauma Festivo: Hehkuva kevät
2025-04-28 15:00 - 15:50 | Rauma-sali, Satamakatu 26, Rauma, Suomi
Sointikylpy lyömäsoittaja Sampo Kuusiston ja viulisti Siljamari Heikinheimon seurassa aloittaa Rauma Festivon kevään! After work -konsertissa koetaan revontulten leikki, hiilloksen hehku, surusta halkeava kivi ja paratiisin valloitus.
Raumalaislähtöinen, vuonna 2024 Sibelius-Akatemiasta valmistunut Sampo Kuusisto tuo Rauma-saliin marimbansa lisäksi vibrafonin ja musiikkia kolmelta mantereelta, Rauma Festivon taiteellinen johtaja Siljamari Heikinheimo duokumppaninaan.
Ohjelmassa mm.
Ólafur Arnalds (1986-): 3326 – Eulogy for Evolution sooloviululle
Eric Ewazen (1954-): Northern lights marimballe
Outi Tarkiainen (1985-): Kunnes kivi halkeaa sooloviululle
Ella Macens (1991-): Falling Embers vibrafonille
Vapaa pääsy, käsiohjelma 10 €. Konsertti kestää noin 50 minuuttia.
Rauma-saliin on esteetön pääsy. Tilaa tarvittaessa avustaja: info@raumafestivo.fi / 0503390414.
Konsertin jälkeen mahdollisuus tutustua Rauman Konserttiyhdistys ry:n toimintaan ja liittyä sen jäseneksi – yhdistyksen vuosikokous pidetään Rauma-salin 2. kerroksen ravintolatiloissa klo 16!
Lisätietoja:
info@raumafestivo.fi

Festivo Pitsiviikolla: Oopperapyörä
2025-07-27 14:00 - 16:30
Oopperapyörä – Oopperaelämys 20 minuutissa!
Tavarapyörän kyydissä Pitsiviikon humuun kurvaavat Musetta-sopraano, Prinssi-tenori ja haitarinsoittaja vievät ihanimpien oopperasävelmien ja veikeän tarinan pyörteisiin!
Esityksen kesto on 20 minuuttia, ja se sopii kaikenikäisille oopperataiteen ystäville ja siihen ensi kertaa tutustuville. Osana esitystä kuullaan ooppera-aarioita Puccinin, Mozartin, Verdin, Wagnerin, Rossinin ja Leoncavallon oopperoista.
📍klo 14 Kalatori
📍klo 15 Savilanpuisto, Vanhankirkonkatu
📍klo 16 Ankkuripuisto, Nortamonkatu
Vapaa pääsy!
Esiintyjät:
Anu Hostikka, sopraano
Jasper Leppänen, tenori
Niko Kumpuvaara, harmonikka
Ohjaus ja käsikirjoitus: Siljamari Heikinheimo
Rauma Festivo järjestää esitykset osana Pitsiviikon ohjelmaa. Esityksen toteutetaan Taiken tuella.

Festivo-etkot
2025-08-04 19:00 | Spärrin piha, Kuninkaankatu 10, Rauma, 26100, Suomi
Perinteisillä Festivo-etkoilla Vanhan Rauman sydämessä tutustutaan viikon taiteilijoihin, kuullaan yllätysesityksiä ja nautitaan yhteistyökumppanimme tarjoamia virvokkeita! Sään salliessa sisäpihalla, sateen sattuessa Silmäoptikot Palmun tiloissa.
Etkoilta voi ostaa lippuja viikon konsertteihin sekä käsiohjelmakirjasen.
Vapaa pääsy
Festivo-etkojen kumppanina Silmäoptikot Palmu

Kahvilakonsertti I
2025-08-05 14:00 - 14:30 | Cafe Sali, Kuninkaankatu 22, Rauma, 26100, Suomi
”I could have danced all night” – Rauma Festivon kahvilakonserttisarjan avaa barokkiaariasta musikaaliin riemukkaan kaaren piirtävä sopraano Maria Ahmedin ja pianisti Aki Knaappilan suunnittelema kokonaisuus!
Händel – Rossini – Donizetti – Knaapila – Bolcom – Loewe – Sondheim
Konserttiin on vapaa pääsy ja sen kesto on noin 35 minuuttia.
Maria Ahmed, sopraano
Aki Knaappila, piano

Talvinen matka ja peilikuva
2025-08-05 19:00 | Rauma-sali, Satamakatu 26, Rauma, Suomi
Schubertin Winterreise-laulusarjan romanttinen sankari on yhteiskuntaa ja kohtaloa vastaan sotiva taiteilijahahmo, jolta on kielletty jopa kuoleman lohtu. Kroonisen sairauden ja poliittisten olojen kurjistama säveltäjä peilasi omaa elämäänsä Müllerin runojen ironian ja epätoivon liittoa vasten – ja ravisteleva laulusarja sai alkunsa. Konsertissa juhlitaan Aarne Pelkosen ja Juho Alakärpän keväällä 2025 julkaistua Talvisen matkan levytystä.
Tšekkiläinen Leoš Janáček valitsi ulkopuolisuuden sijaan innoituksensa lähteeksi rakkauden. Sen ilmeisen yksipuolinen kohde Kamila Stösslová sai säveltäjältä satoja intohimoisia kirjeitä, 10 vuoden jälkeen myös suudelman – ja persoonansa mukaan kaikkiin ”suhteen” aikana syntyneisiin sävellyksiin. Jousikvartetto Intiimeitä kirjeitä (1928) kertoo siitä kaikesta, mitä säveltäjä heidän välilleen toivoi, kuvitteli ja ehkä kokikin tapahtuneen. Rakkauden piirtämiä jälkiä peilaa Cecilia Damströmin jousikvarteton Letters (2018), jonka osana kuullaan Janáčekin rivejä Kamilalle.
Ohjelma
Leoš Janáček (1854–1928): Jousikvartetto nro 2 Intiimeitä kirjeitä (1928)
Cecilia Damström (1988-): Letters – Jousikvartetto nro 2 op. 61 (2018)
Franz Schubert (1797–1828): Winterreise op. 89 D 911 (1827) – Talvinen matka
Esiintyjät
Otto Antikainen, viulu
Rebecca Roozeman, viulu
Charlotta Westerback, alttoviulu
Joona Pulkkinen, sello
Aarne Pelkonen, baritoni
Juho Alakärppä, piano
Liput 35 € / 20 €
Osta liput Lippukaupasta, Palvelupiste Pyyrmanista tai ovelta tuntia ennen konserttia

Kahvilakonsertti II
2025-08-06 14:00 - 14:30 | Cafe Sali, Kuninkaankatu 22, Rauma, 26100, Suomi
Ilkka Kuusiston (1933-2025) hykerryttävä musiikillinen muotokuva Aleksis Kiven seitsemästä veljeksestä on sävelletty es-klarinetille ja pianolle. Sen lisäksi Mandi Vokkolainen ja Maiju Koskela esittävät tanskalaisen romantikon Niels Gaden (1817-1890) neljä fantasiakappaletta.
Konserttiin on vapaa pääsy ja sen kesto on noin 30 minuuttia.
Mandi Vokkolainen, klarinetti*
Maiju Koskela, piano

Oma ääni: L'amour - la mort
2025-08-06 19:00 | Kustaa Aadolfin kirkko, Kirkkotie 8, Eurajoki, 27100
Kuolla rakkauden tähden vai valita kuoleman voittava rakkaus? Sopraano Iida Antolan kokoamassa ohjelmassa rakkautta ja kuolemaa yhdistävät säikeet väreilevät Puccinin ja Donizettin aarioissa, Rahmaninovin romansseissa, Straussin Ruusunauhassa… Teoksia yhdistää Antolan suuresti ihailemat ennakkoluulottomat sopraanodiivat: yhdysvaltalainen Jessye Norman, katalonialainen Montserrat Caballé ja yhdysvaltalais-kreikkalainen Maria Callas olivat oman äänensä löytäneitä edelläkävijöitä. Lappeenrannan laulukilpailujen naisten sarjan 1. palkinnon vuonna 2023 voittaneen Iida Antolan duopartnerina konsertissa soittaa pianisti Kirill Kozlovski, jonka tulkintana kuullaan myös sooloteos, Franz Lisztin sovitus ikonisesta Isolden lemmenkuolosta.
Liput 25 € / 15 €
Osta liput Lippukaupasta, Palvelupiste Pyyrmanista tai ovelta tuntia ennen konserttia
Ohjelma
Toivo Kuula (1883–1918): Suutelo op. 8/1 (Aarni Kouta)
Henri Duparc (1848–1933): Extase (Jean Lahor)Richard Strauss (1864–1949): Das Rosenband op. 36/1 (Friedrich Gottfried Klopstock)
Giacomo Puccini (1858–1924): Un bel dì, vedremo oopperasta Madama Butterfly
Feruccio Busoni (1866–1924): Sonatina nro 6 – Kamarifantasia Bizet’n Carmenista
Maurice Ravel (1875–1937): Vocalise-étude en forme de habanera (1904)
Sergei Rahmaninov (1873–1943): Kolme romanssia op. 38
Rebecca Clarke (1886–1979): The seal man (John Masefield)
Olivier Messiaen (1908–1992): Dondou tchil (Olivier Messiaen)
Richard Wagner (1813–1883): Isolden lemmenkuolo (Franz Lisztin sovitus pianolle)
Gaetano Donizetti (1797–1848): Piangete voi? Al dolce guidami… oopperasta Anna Bolena
Esiintyjät
Iida Antola, sopraano | Kirill Koszlovski, piano

Carpe diem -yllätyskonsertit
2025-08-07 10:00 - 16:00 | Vanhan Rauman alue, Rauma, 26100
Tasatunnein soivat yllätyskonsertit ympäri vanhaa Raumaa kutsuvat tarttumaan hetkeen. Mitä kuullaan ja kuka on asialla – se selviää vasta paikan päällä. Vapaa pääsy.
klo 10 Wähä-Kranni, Vähäkoulukatu 6
klo 11 Kauppakatu 27
klo 12 Iso-Wuorla, Isomalminkatu 8
klo 13 Taidetalo RaumArs, Alfredinkatu 3
klo 14 Saga Palvelutalo Kanalinranta, Aittakarinkatu 19
klo 15 Kulttuuritalo Poselli, Nortamonkatu 12
klo 16 Kuninkaankatu 3
Carpe diem -kävely
Rauman oppaat ry:n kanssa yhteistyössä toteutettu kävelykierros vie Carpe diem -kohteesta toiseen. Matkalla kuullaan tietoa ja tarinoita Vanhasta Raumasta. Maksuttomaan kierrokseen voi osallistua liittymällä joukkoon silloin kun itselle sopii.

Sävelketjukirje
2025-08-07 16:00 - 16:30 | Kuninkaankatu 3, Kuninkaankatu 3, Rauma, 26100, Finland
Sävelketjukirje liittää toisiinsa kolme säveltäjää, kolme festivaalia ja kolme paikkakuntaa kysymällä, miten uudenlainen moniäänisyys ja yhteistyö voisi versoa välimatkojen yli, saattaen tyhjät tilat soimaan. Kolmen itsenäisen teoksen kokonaisuus kasvaa kiinni lopuista ja aluistaan, ja syntyvä kokonaiskuva paljastuu ne jälkikäteen yhdistävästä videoteoksesta. Sävelketjukirje kyseenalaistaa yksin puurtamisen taiteellisen luomistyön imperatiivina, ja tarjoaa viestikapulaa eteenpäin: kirje voi jatkua muilla festivaaleilla tai konserttitaloissa, haarautua moneksi ja yhdistyä uudelleen. Ohjaaja Ville Syrjäläinen luo kolmen festivaalin kotiseutusäveltäjien sävelketjukirjeestä videoteoksen, joka vie viestiä eteenpäin.
Teoksen valmistumista pääsee seuraamaan näyteikkunoiden ja kaiuttimien kautta tiistaina 5.8. ja keskiviikkona 6.8. klo 15–18 osoitteessa Kuninkaankatu 3:ssa. Teoksen esitys on samassa tilassa torstaina 7.8. klo 16. Esitystilan tarjoaa Rauman Lukko. Vapaa pääsy.
Sysmän Suvisoitto – Verna Kylmänen
Rauma Festivo – Riku Kantola
Oulunsalo Soi – Lauri Marjakangas
Riku Kantolan teos hyödyntää multi-instrumentalismia sekä musiikkiteknologiaa.

Olen ollut täällä kauan
2025-08-07 19:00 | Pyhän Ristin kirkko, Luostarinkatu 1, Rauma, 26100, Suomi
Paimenten torvet ja huilut kohtaavat Edvard Griegin (1843–1907) traagisen g-mollijousikvarteton Rauman Pyhän Ristin kirkon holvikaarien alla. Perinnepuhaltimien soittoa Norjassa ja Suomessa opiskelleen raumalaislähtöisen Veera Katilan esittämät tanssisävelmät, karjankutsut ja petojen pelottelut keskustelevat sellisti Joona Pulkkisen kokoaman kvartetin tulkitseman kansallisromantiikan klassikon kanssa. Konsertin avaa Laura Hynnisen hiljaista, järkkymätöntä toivoa säteilevä Sateen ja tuulen välissä.
Liput 25 € / 15 €
Osta liput Lippukaupasta, Palvelupiste Pyyrmanista tai ovelta tuntia ennen konserttia
Ohjelma
Laura Hynninen (1976-): Sateen ja tuulen välissä alttoviululle ja elektroniikalle (2025)
Norjalaisia paimensävelmiä sjøfløytella, pitkähuilulla, pukinsarvella ja puusarvella
Edvard Grieg (1843-1907): Jousikvartetto g-molli op. 27
Esiintyjät
Hanna Hohti, alttoviulu
Anders Pohjola, elektroniikka
Veera Katila, sarvet ja paimenhuilut
Otto Antikainen, viulu
Rebecca Roozeman, viulu
Charlotta Westerback, alttoviulu
Joona Pulkkinen, sello

Kalajuttuja
2025-08-08 14:00 | Kulttuuritalo Poselli, Nortamonkatu 12, Rauma
Franz Schubertin rakastetun, riemua kuplivan Forellikvinteton (1819) erityinen kokoonpano – piano, viulu, alttoviulu, sello ja kontrabasso – toistuu Osmo Tapio Räihälän Kirkasvetinen-teoksessa (2018), jossa alttoviulisti nousee päärooliin. Teos syntyi kommentaarina Schubertin kvintettoon. Yhteisesitys kysyy, eikö kaikki taide lopulta kommentoi edeltävää?
Liput 25 € / 10 €
Osta liput Lippukaupasta, Palvelupiste Pyyrmanista tai ovelta tuntia ennen konserttia
Ohjelma
Osmo Tapio Räihälä (1964-): Kirkasvetinen (2018)
Franz Schubert (1797-1828): Forellikvintetto A-duuri D. 667 (1819)
Esiintyjät
Otto Antikainen, viulu
Charlotta Westerback, alttoviulu
Joona Pulkkinen, sello
Helka Seppälä, kontrabasso
Kirill Kozlovski, piano

Kahvilakonsertti III
2025-08-08 16:00 - 16:30 | Cafe Sali, Kuninkaankatu 22, Rauma, 26100, Suomi
Kelttiläistarujen aikaan vievä sarja ja lintujen inspiroima teos Herman Beeftinkin sävelkynästä esittelee kolmesta huilusta koostuvan kokoonpanon heleän ilmaisuvoiman. Helsinkiläiseen trioon kuuluvat huilistit Susanna Törmänen, Aida Mustonen ja Kaisa Kettula.
Vapaa pääsy!
